অজিত পাওয়ারের রোষের মুখে মহিলা আইপিএস অফিসার

ওয়েব ডেস্ক: অবৈধ মাটি খনন রুখতে গিয়ে খোদ উপমুখ্যমন্ত্রীর রোষের মুখে মহিলা আইপিএস অফিসার। মহারাষ্ট্রের উপমুখ্যমন্ত্রী তথা এনসিপি নেতা অজিত পাওয়ারের (Ajit Pawar) বিরুদ্ধে উঠেছে এমনি অভিযোগ। মহিলা পুলিশ অফিসারকে দেওয়া হুমকির ভিডিও ভাইরাল হতেই শোরগোল পড়ে যায়। প্রশ্ন তুলে সরব হয় বিরোধীরা। তড়িঘড়ি পাল্টা এক্স হ্যান্ডেলে সাফাই গেয়েছেন অজিত পাওয়ার। তবে ওই ভিডিওর সত্যতা যাচাই করেনি কলকাতা টিভি।

খোদ মহিলা আইপিএস অফিসারকে হুমকির অভিযোগ। মহারাষ্ট্রের (Maharashtra) উপমুখ্যমন্ত্রী তথা এনসিপি নেতা অজিত পাওয়ারের (Ajit Pawar) বিরুদ্ধে গুরুতর অভিযোগ উঠেছে। অবৈধ মাটি খননের বিরুদ্ধে পদক্ষেপ নিতে গিয়ে খোদ উপমুখ্যমন্ত্রীর ক্ষোভের মুখে পড়েছেন আইপিএস অফিসার।
সম্প্রতি সোলাপুরের করমালা এলাকার কুর্দুগ্রামের রাস্তা নির্মাণকে কেন্দ্র করে বিতর্কের সূত্রপাত। সূত্রের খবর, রাস্তা নির্মাণের জন্য অবৈধ ভাবে মাটি খনন করা হচ্ছে বলে অভিযোগ ওঠে। অভিযোগ পেয়ে ঘটনাস্থলে যান ওই মহকুমার মহিলা আইপিএস অফিসার অঞ্জনা কৃষ্ণা। পুরো বিষয়টি খতিয়ে দেখে অবিলম্বে খননের কাজ বন্ধ করার নির্দেশ দেন তিনি। তাঁরা নির্দেশে স্থানীয় পুলিশ হস্তক্ষেপ করতেই পরিস্থিতি উত্তপ্ত হয়ে ওঠে। স্থানীয় এনসিপি কর্মী-সমর্থকদের সঙ্গে বদানুবাদে জড়ায় পুলিশ। দুই পক্ষের বাগবিতণ্ডার মধ্যেই স্থানীয় এনসিপি নেতা জগতাপ যাদব ফোন করেন এনসিপি নেতা অজিত পাওয়ারকে। তারপরেই উপমুখ্যমন্ত্রী কথা বলেন আইপিএস অফিসারের সঙ্গে। কার্যত হুমকির সুরে ওই অফিসারকে অজিত বলেন, আপনার এতবড় সাহস। তবে এখানেই থেমে থাকেননি অজিত রীতিমত নিজের নাম করে আইপিএস অফিসারের বিরুদ্ধে ব্যবস্থা নেওয়ার হুমকিও দেন। গোটা ঘটনার ভিডিও সমাজ মাধ্যমে ছড়িয়ে পড়তে হইচই পড়ে যায়। তবে ওই ভিডিওর সত্যতা যাচাই করেনি কলকাতা টিভি।

আরও পড়ুন: কয়লায় ১৩ শতাংশ GST বৃদ্ধি কেন্দ্রের! দাম বাড়বে বিদ্যুতের?

ঘটনা সামনে আসতেই সরব প্রশ্ন তুলে সরব হয়েছেন বিরোধীরা। বিরোধীদের প্রশ্ন, রাজ্যের উপমুখ্যমন্ত্রী হয়ে কীভাবে একজন মহিলা পুলিশ আধিকারিকের সঙ্গে এমন ব্যবহার করতে পারেন অজিত পাওয়ার। তবে এনসিপির মতে বিষয়টি নিতে ইচ্ছাকৃত ভাবে বিতর্কের সৃষ্টি করা হচ্ছে। এনসিপির মুখপাত্র আনন্দ পরাঞ্জপে দাবি করেছেন, ভিডিওটি ভাইরাল করে ষড়যন্ত্র করা হচ্ছে। তবে ভাইরাল ভিডিও নিয়ে কোনও মন্তব্য করতে চাননি আইপিএস অফিসার অঞ্জনা কৃষ্ণা। অন্যদিকে ভাইরালা ভিডিও নিয়ে মুখ খুলেছেন মহারাষ্ট্রের উপমুখ্যমন্ত্রী তথা এনসিপি নেতা অজিত পাওয়ার। এক্স হ্যান্ডলে লিখেছেন, পুলিশের কাজে হস্তক্ষেপ করার কোনও উদ্দেশ্য আমার ছিল না। মহিলা আইপিএস সহ অন্যান্য পুলিশ অধিকারিকদের প্রতি আমার সম্মান রয়েছে। রাজ্যর পুলিশ বালি উত্তোলন সহ অন্যান্য অবৈধ কাজ কঠোর ভাবে মোকাবিলা করে।

অন্য খবর দেখুন